**Albastru-n cuprins.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Albastru-n cuprins.

În noaptea ce-nghite pădurea de soc,

salcâmii-ciorchini şi lacul cu totul,

apar când şi când, trei stele-ntr-un loc,

albastru-n cuprins îşi începe complotul.

Când văd sus cum norii atinşi sunt de noapte

şi luna cea nouă luceşte pe-albastru,

abia mai rostesc trei cuvinte, în şoapte,

aud zbor de păsări pe dealul sihastru.

Privindu-te iar, te mângâi pe-obraji,

cu ochii spre cer fericită zâmbesc,

atâta căldură în sărutu-ţi degaji,

încât simt cum stele pe cer se topesc.